stanford-oval/wikipedia huggingface dataset:
ยัน ฮุส
ประวัติ

ยัน ฮุสเกิดที่เมืองฮูซิเนตส์ ราชอาณาจักรโบฮีเมีย (ปัจจุบันเป็นส่วนหนึ่งของสาธารณรัฐเช็ก) เมื่อประมาณปี ค.ศ. 1369 หลังจากนั้นไม่นานเขาก็ย้ายไปอยู่ที่ปราก และเรียนจบที่มหาวิทยาลัยปราก หลังเรียนจบ ฮุสก็บวชเป็นบาทหลวงและเทศนาตามเมืองต่าง ๆ และขึ้นดำรงตำแหน่งอธิการบดีของมหาวิทยาลัยปรากหลังจากนั้น 2-3 ปี ฮุสมีความสนใจในแนวคิดของจอห์น วิคลิฟฟ์ (John Wycliffe) นักปรัชญาศาสนาชาวอังกฤษ และผลักดันให้เกิดการปฏิรูปศาสนา เนื่องจากเห็นถึงความเสื่อมทรามทางศีลธรรมของบรรดานักบวช นอกจากนี้ ฮุสยังแปลหนังสือของวิคลิฟฟ์ซึ่งเป็นหนังสือที่ทางคริสตจักรสั่งห้ามอีกด้วย ทำให้ในปี ค.ศ. 1409 เขาถูกขับออกจากศาสนาโดยพระสันตะปาปาอเล็กซานเดอร์ที่ 5 ฮุสลี้ภัยไปที่เมืองคอนสตันซ์ในเยอรมนี ด้วยความช่วยเหลือจากจักรพรรดิซีกิสมุนด์ แต่ก็ถูกจับตัวที่นั่น เขาถูกไต่สวนและถูกตัดสินว่ามีความผิดจริงในฐานเป็นบุคคลนอกรีต จนที่สุด ในวันที่ 6 กรกฎาคม ค.ศ. 1415 ฮุสก็ถูกมัดติดกับเสาและเผาทั้งเป็น เถ้ากระดูกของเขาถูกนำไปทิ้งที่แม่น้ำไรน์
หลังจากที่ฮุสเสียชีวิต ผู้ที่เชื่อในแนวคิดของเขาที่เรียกว่า "ฮุสไซต์" (Hussite) ก็รวมตัวกันก่อกบฏต่อผู้ปกครองที่นับถือนิกายคาทอลิก จนเกิดเป็นสงครามฮุสไซต์ แนวคิดของเขายังเป็นแนวทางให้มาร์ติน ลูเทอร์, ฌ็อง กาลแว็ง และฮุลดริช ซวิงลี ทำการปฏิรูปศาสนาฝ่ายโปรเตสแตนต์และคริสตจักรปฏิรูปในอีกร้อยกว่าปีต่อมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยัน ฮุส
ยาโนช อาแดร์

| ยาโนช อาแดร์ |
| --- | --- |


ประธานาธิบดีฮังการีคนที่ 5
ดำรงตำแหน่ง 10 พฤษภาคม 2012 – 9 พฤษภาคม 2022
นายกรัฐมนตรี: วิกโตร์ โอร์บาน
ก่อนหน้า: ลาซโล เกอเวร์  (รักษาการ)
ถัดไป: คาทาลิน โนวัก
ประธานสมัชชาแห่งชาติ
ดำรงตำแหน่ง 18 มิถุนายน 1998 – 15 พฤษภาคม 2002
ก่อนหน้า: โซลตาน กาล
ถัดไป: กอตอลิน ซีลี
 
ข้อมูลส่วนบุคคล
เกิด:  (1959-05-09) 9 พฤษภาคม ค.ศ. 1959 (65 ปี) โชร์นอ, สาธารณรัฐประชาชนฮังการี
พรรคการเมือง: ฟิแด็ส
คู่สมรส: Anita Herczegh
บุตร: 4
ศิษย์เก่า: มหาวิทยาลัยเอิตเวิช โลรานด์

ยาโนช อาแดร์ (ฮังการี: János Áder) เป็นนักกฎหมายและนักการเมืองชาวฮังการีซึ่งดำรงตำแหน่งประธานาธิบดีฮังการีตั้งแต่ ค.ศ. 2012 ถึง ค.ศ. 2022 เขาเป็นนักการเมืองเก่าแก่ของพรรคฟิแด็สซึ่งเป็นพรรคการเมืองฝ่ายขวา ในฐานะตัวแทนของพรรค เขาเข้าร่วมการพูดคุยโต๊ะกลมของฮังการีในช่วงสิ้นสุดของระบอบคอมมิวนิสต์ในฮังการีใน ค.ศ. 1989 เขาเป็นสมาชิกสมัชชาแห่งชาติของฮังการีตั้งแต่ ค.ศ. 1990 ถึง ค.ศ. 2009 และดำรงตำแหน่งโฆษกตั้งแต่ปี ค.ศ. 1998 ถึง ค.ศ. 2002 เขาเป็นประธานการประชุมของพรรคฟิแด็สชั่วคราวระหว่าง ค.ศ. 2002 ถึง ค.ศ. 2003 เขาดำรงตำแหน่งหัวหน้ากลุ่มรัฐสภาของพรรคฟิแด็สระหว่าง  ค.ศ. 2002 ถึง ค.ศ. 2006
อาแดร์ได้รับเลือกเป็นสมาชิกรัฐสภายุโรประหว่างการเลือกตั้งรัฐสภายุโรปใน ค.ศ. 2009 เขาดำรงตำแหน่งรองประธานคณะกรรมาธิการสิ่งแวดล้อม สาธารณสุข และความปลอดภัยด้านอาหารของรัฐสภายุโรปตั้งแต่เดือนมกราคมถึงเดือนพฤษภาคม ค.ศ. 2012 อาแดร์ดำรงตำแหน่งประธานาธิบดีฮังการี หลังจากที่พาล ชมิต ผู้ดำรงตำแหน่งก่อนหน้าเขาลาออกเนื่องจากการโต้เถียงเรื่องการลอกเลียน ยาโนช อาแดร์เป็นประมุขแห่งรัฐคนแรกนับตั้งแต่อาร์ปัด กอนซ์ที่ได้รับการเลือกตั้งใหม่และสามารถดำรงตำแหน่งครบสองวาระได้สำเร็จ เขาไม่มีสิทธิ์ลงสมัครในการดำรงตำแหน่งวาระที่สาม ผู้ที่สืบตำแหน่งต่อจากเขาคือคาทาลิน โนวัก เพื่อนนักการเมืองจากพรรคฟิแด็ส
แหล่งข้อมูลอื่น

Curriculum Vitae of János Áder, Office of the President of the Republic (อังกฤษ)
| ก่อนหน้า |  | ยาโนช อาแดร์ |  | ถัดไป |
| --- | --- | --- | --- | --- |
| ลาซโล เกอเวร์ |  |   ประธานาธิบดีฮังการี คนที่ 5   (10 พฤษภาคม ค.ศ. 2012 – 9 พฤษภาคม ค.ศ. 2022) |  | คาทาลิน โนวัก |
| ด ค กประมุขแห่งรัฐฮังการี |
| --- | --- |
การปฏิวัติ 1848:  Kossuth  Görgei 
ราชอาณาจักร (1867–1918):  ฟรันทซ์ โยเซ็ฟที่ 1  กาโรยที่ 4 
สาธารณรัฐที่ 1:  กาโรยี 
สาธารณรัฐโซเวียต:  กอร์บอยี  Peidl 
สาธารณรัฐ (1919–20):  Joseph August  Friedrich  Huszár 
ราชอาณาจักร (1920–1946):  โฮร์ตี  ซาลอชี  Miklós  High National Council 
สาธารณรัฐที่ 2:  Tildy  Szakasits 
สาธารณรัฐประชาชน:  Szakasits  Rónai  Dobi  Losonczi  Németh  Straub 
สาธารณรัฐที่ 3:  Szűrös  Göncz  Mádl  Sólyom  Schmitt  Kövér  อาแดร์  โนวัก 
ตัวเอียง หมายถึง ผู้รักษาการ
มาร์ก บาร์นัล

นักฟุตบอลชาวสเปน
| ข้อมูลส่วนตัว |
| --- | --- | --- | --- |
ชื่อเต็ม:  มาร์ก บาร์นัล กาซัส
วันเกิด:   (2007-05-26) 26 พฤษภาคม ค.ศ. 2007 (17 ปี)
สถานที่เกิด:  เบร์กา สเปน
ส่วนสูง:  1.90 เมตร (6 ฟุต 3 นิ้ว)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  บาร์เซโลนา เบ
หมายเลข:  27
สโมสรเยาวชน
2011–2013:  เซเอ เบร์กา
2013–2014:  ฌิมนัสติกมันแรซา
2014–:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2023– |  บาร์เซโลนาอัตเลติก |  27 |  (2) |
| 2024– |  บาร์เซโลนา |  3 |  (0) |
ทีมชาติ‡
| 2023– |  สเปน อายุไม่เกิน 17 ปี |  11 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21:33, 17 สิงหาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 04:15, 31 พฤษภาคม 2024 (UTC)
มาร์ก บาร์นัล กาซัส (กาตาลา: Marc Bernal Casas; เกิดเมื่อวันที่ 26 พฤษภาคม ค.ศ. 2007) เป็นนักฟุตบอลชาวสเปน เล่นในตำแหน่งกองกลางตัวรับ ให้กับ
|บาร์เซโลนา
สโมสรอาชีพ

บาร์นัลเป็นผลผลิตเยาวชนของเซเอ เบร์กา และฌิมนัสติกมันแรซา และย้ายมาลามาซิอาตอนอายุ 6 ปี ที่ซึ่งเขาค่อย ๆ เติบโตขึ้นมาผ่านระดับเยาวชนรุ่นต่าง ๆ ในวันที่ 23 มิถุนายน ค.ศ. 2023 เขาเซ็นสัญญาอาชีพฉบับแรกกับบาร์เซโลนาไปจนถึง ค.ศ. 2026 เขาลงเล่นนัดแรกในฐานะนักฟุตบอลอาชีพกับบาร์เซโลนาอัตเลติก ในเกมลีกปริเมราเฟเดราซิออนที่แพ้โลกรอญเญสไป 1–0 ในวันที่ 27 สิงหาคม ค.ศ. 2023 เขาทำ 2 ประตูแรกในระดับอาชีพให้กับบาร์เซโลนาอัตเลติกในเกมที่เอาชนะเซสตาโอไป 3–1 ในวันที่ 22 ตุลาคม 2023
ทีมชาติ

บาร์นัลได้รับการเรียกเข้าค่ายฝึกของทีมชาติสเปนรุ่นอายุไม่เกิน 16 ปีในเดือนตุลาคม ค.ศ. 2022 ในเดือนสิงหาคม 2023 เขามีชื่อติดทีมชาติสเปนรุ่นอายุไม่เกิน 18 ปี และอยู่ในทีมชุดสุดท้ายของทีมชาติสเปนรุ่นอายุไม่เกิน 17 ปีที่เข้าร่วมแข่งขันฟุตบอลโลก รุ่นอายุไม่เกิน 17 ปี 2023
เขาอยู่ในทีมชุดสุดท้ายของทีมชาติสเปนรุ่นอายุไม่เกิน 17 ปี ที่เข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2024
สไตล์การเล่น

บาร์นัลเป็นกองกลางถนัดเท้าซ้าย ส่วนใหญ่แล้วเขาจะเล่นในตำแหน่งกองกลางตัวรับ แต่สามารถเล่นในเกมรุกได้หากจำเป็น เขามีร่างกายที่แข็งแกร่งและมีทักษะการจ่ายบอลที่ยอดเยี่ยม เขามีความนิ่งและสามารถจ่ายบอลได้ดีภายใต้ความกดดัน
สถิติ

| สโมสร | ฤดูกาล | ลีก> ดิวิชั่น | ลีก> นัด | ลีก> ประตู | ฟุตบอลถ้วย> นัด | ฟุตบอลถ้วย> ประตู | อื่น ๆ> นัด | อื่น ๆ> ประตู | รวมl> นัด | รวมl> ประตู |
| --- | --- | --- | --- | --- | --- | --- | --- | --- | --- | --- |
| บาร์เซโลนาอัตเลติก | 2023–24 | ปริเมราเฟเดราซิออน | 27 | 2 | — | — | 4 | 0 | 31 | 2 |
| บาร์เซโลนา | 2024–25 | ลาลิกา | 3 | 0 | 0 | 0 | 0 | 0 | 3 | 0 |
| รวมทั้งหมด | รวมทั้งหมด | รวมทั้งหมด | 30 | 2 | 0 | 0 | 4 | 0 | 34 | 2 |
↑  จำนวนนัดที่ลงเล่นในปริเมราเฟเดราซิออน เพลย์ออฟ ฤดูกาล 2024
แหล่งข้อมูลอื่น

ประวัติของ มาร์ก บาร์นัล ที่ BDFutbol
มาร์ก บาร์นัล at LaPreferente.com (ในภาษาสเปน)
ข้อมูลของ มาร์ก บาร์นัล ที่ ซ็อกเกอร์เวย์
ยูสไตน์ โกเดอร์

ยูสไตน์ โกเดอร์
ยูสไตน์ โกเดอร์ (นอร์เวย์: Jostein Gaarder) เป็นนักเขียนชาวนอร์เวย์ และเป็นเจ้าของผลงานชื่อดังหลายเล่ม ทั้งนวนิยาย เรื่องสั้น และหนังสือสำหรับเด็ก โกเดอร์มักจะเขียนงานจากมุมมองของเด็กที่สำรวจและมองเห็นความอัศจรรย์ของโลก งานหลายชิ้นของเขาเป็นงานเขียนแบบเรื่องซ้อนเรื่อง (Metafiction)
ผลงานที่มีชื่อเสียงที่สุดของโกเดอร์คือโลกของโซฟี ซึ่งเป็นนวนิยายเกี่ยวกับประวัติความคิดทางปรัชญา โดยงานชิ้นนี้ได้รับการแปลเป็นภาษาต่าง ๆ ถึง 53 ภาษา และมียิดพิมพ์มากกว่า 30 ล้านเล่ม
ผลงาน

Diagnosen og andre noveller
ปราสาทกบ
Kabalmysteriet
โลกของโซฟี
คริสต์มาสปริศนา
Bibbi Bokkens magiske bibliotek
ภาพผ่านกระจกหม่นมัว
สวัสดีชาวโลก
จดหมายรักถึงนักบุญ
Maya
Sirkusdirektørens datter
ส้มสื่อรัก
Sjakk Matt
De gule dvergene
Slottet i Pyreneene
ยุน อาเนอ รีเซอ

| 0 | 1 | 2 | 3 |
| --- | --- | --- | --- |
 รีเซอใน ค.ศ. 2009
ข้อมูลส่วนตัว
ชื่อเต็ม:  ยุน อาเนอ เซมึนเซ็ต รีเซอ
วันเกิด:   (1980-09-24) 24 กันยายน ค.ศ. 1980 (44 ปี)
สถานที่เกิด:  ม็อลเดอ นอร์เวย์
ส่วนสูง:  1.85 เมตร (6 ฟุต 1 นิ้ว)
ตำแหน่ง:  แบ็กซ้าย, ปีกซ้าย
สโมสรเยาวชน
1996:  โอเลอซึน
สโมสรอาชีพ*
| ปี |  ทีม |  ลงเล่น |  (ประตู) |
| 1996–1998 |  โอเลอซึน |  25 |  (5) |
| 1998–2001 |  มอนาโก |  44 |  (4) |
| 2001–2008 |  ลิเวอร์พูล |  234 |  (21) |
| 2008–2011 |  โรมา |  99 |  (7) |
| 2011–2014 |  ฟูลัม |  87 |  (0) |
| 2014–2015 |  อาโปเอล |  25 |  (4) |
| 2015 |  เดลีไดนาโมส |  12 |  (1) |
| 2016 |  โอเลอซึน |  10 |  (0) |
| 2016 |  เจนไนยิน |  10 |  (1) |
| 2017 |  Rollon |  2 |  (0) |
| รวม |   |  546 |  (43) |
ทีมชาติ
| 1996 |  นอร์เวย์ อายุไม่เกิน 15 ปี |  9 |  (2) |
| 1997 |  นอร์เวย์ อายุไม่เกิน 16 ปี |  5 |  (2) |
| 1997 |  นอร์เวย์ อายุไม่เกิน 17 ปี |  2 |  (0) |
| 1997–1999 |  นอร์เวย์ อายุไม่เกิน 18 ปี |  8 |  (0) |
| 1999 |  นอร์เวย์ อายุไม่เกิน 19 ปี |  1 |  (0) |
| 1999–2001 |  นอร์เวย์ อายุไม่เกิน 21 ปี |  17 |  (2) |
| 2000–2013 |  นอร์เวย์ |  110 |  (16) |
จัดการทีม
2019:  บีร์กีร์การา (ผู้อำนวยการกีฬา)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ยุน อาเนอ เซมึนเซ็ต รีเซอ (นอร์เวย์: John Arne Semundseth Riise; เกิดวันที่ 24 กันยายน ค.ศ. 1980) เป็นนักฟุตบอลชาวนอร์เวย์ ในตำแหน่งแบ็กซ้ายและกองกลางกราบซ้าย
แหล่งข้อมูลอื่น

ข้อมูลของ ยุน อาเนอ รีเซอ ที่ ซ็อกเกอร์เวย์
ยุน อาเนอ รีเซอ ที่ National-Football-Teams.com
สถิติของ ยุน อาเนอ รีเซอ ที่ Soccerbase
ยุน อาเนอ รีเซอ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ยุน อาเนอ รีเซอ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Thisisanfield.com player profile
LFChistory.net player profile
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  สหรัฐ
ยาโรสลัฟ แฮย์โรฟสกี

| ยาโรสลัฟ แฮย์โรฟสกี |
| --- | --- |

เกิด: 20 ธันวาคม ค.ศ. 1890(1890-12-20) ปราก ราชอาณาจักรโบฮีเมีย
เสียชีวิต: 27 มีนาคม ค.ศ. 1967(1967-03-27) (76 ปี) ปราก เชโกสโลวาเกีย
สัญชาติ: เช็ก
ศิษย์เก่า:   มหาวิทยาลัยชาลส์  มหาวิทยาลัยคอลเลจลอนดอน 
มีชื่อเสียงจาก:   การวิเคราะห์เชิงไฟฟ้าเคมี  โพลาโรกราฟี 
รางวัล:   รางวัลโนเบลสาขาเคมี (ค.ศ. 1959)  ภาคีสมาชิกราชสมาคมแห่งลอนดอน 
อาชีพทางวิทยาศาสตร์
สาขา: เคมี
สถาบันที่ทำงาน: กองทัพอากาศเชโกสโลวาเกีย
 
ยาโรสลัฟ แฮย์โรฟสกี (เช็ก: Jaroslav Heyrovský, ออกเสียง: [ˈjaroslaf ˈɦɛjrofskiː] ( ฟังเสียง); 20 ธันวาคม ค.ศ. 1890 – 27 มีนาคม ค.ศ. 1967) เป็นนักเคมีและนักประดิษฐ์ชาวเช็ก เกิดที่กรุงปราก ราชอาณาจักรโบฮีเมีย (ปัจจุบันอยู่ในประเทศเช็กเกีย) เป็นบุตรของแลโอโปลต์และคลารา (นามสกุลเดิม ฮาเนิล ฟ็อน เคียร์ชทร็อย) แฮย์โรฟสกีเรียนวิชาเคมี ฟิสิกส์ และคณิตศาสตร์ที่มหาวิทยาลัยชาลส์ ระหว่าง ค.ศ. 1910–1914 แฮย์โรฟสกีเดินทางไปเรียนต่อที่มหาวิทยาลัยคอลเลจลอนดอน ในช่วงสงครามโลกครั้งที่หนึ่ง แฮย์โรฟสกีทำงานเป็นนักเคมีและนักรังสีวิทยาในโรงพยาบาลทหาร หลังสงคราม แฮย์โรฟสกีทำงานเป็นผู้ช่วยของศาสตราจารย์โบฮุสลัฟ เบราเนอร์ ที่สถาบันเคมีวิเคราะห์ มหาวิทยาลัยชาลส์ ต่อมาใน ค.ศ. 1926 แฮย์โรฟสกีดำรงตำแหน่งศาสตราจารย์ด้านเคมีฟิสิกส์คนแรกของมหาวิทยาลัยชาลส์
ในปี ค.ศ. 1922 แฮย์โรฟสกีค้นพบกระบวนการโพลาโรกราฟี ซึ่งเป็นหนึ่งในวิธีวัดศักย์ไฟฟ้าทางไฟฟ้าเคมี การค้นพบและการพัฒนากระบวนการนี้ทำให้แฮย์โรฟสกีได้รับรางวัลโนเบลสาขาเคมีใน ค.ศ. 1959
ด้านชีวิตส่วนตัว แฮย์โรฟสกีแต่งงานกับมารี โกราโนวา ใน ค.ศ. 1926 มีบุตรด้วยกัน 2 คน แฮย์โรฟสกีเสียชีวิตใน ค.ศ. 1967 ต่อมาชื่อของเขาได้รับการนำไปตั้งเป็นชื่อของแอ่งดวงจันทร์
รถรางในบูดาเปสต์

ระบบรถรางในบูดาเปสต์
ระบบรถรางในบูดาเปสต์ (ฮังการี: Budapest villamoshálózata) เป็นระบบขนส่งมวลชน ประเภทรถรางในกรุงบูดาเปสต์ ประเทศฮังการี โดยรถรางนี้ ถือว่าเป็นระบบขนส่งมวลชนที่เป็นกระดูกสันหลังของเมืองเลยก็ว่าได้ มีผู้โดยสารมากกว่า 100 ล้านคน นับได้ว่าเยอะกว่าผู้โดยสารที่มาใช้รถไฟใต้ดินบูดาเปสต์
ตั้งแต่เปิดให้บริการ ค.ศ. 1866 รถรางบูดาเปสต์ ถือเป็นหนึ่งในระบบรถรางที่ใหญ่ที่สุดในโลก ระยะทางทั้งหมด 156.85 กิโลเมตร (97.46 ไมล์) เมื่อปี ค.ศ. 2014 มีจำนวน 33 เส้นทาง โดยมี บริษัทขนส่งบูดาเปสต์ ซึ่งอยู่ภายใต้การดูแลของ ศูนย์ขนส่งบูดาเปสต์ เป็นเจ้าของ
แหล่งข้อมูลอื่น

Budapesti Közlekedési Vállalat (BKV) - official site (ฮังการี)
Budapesti Közlekedési Vállalat (BKV) - official site (อังกฤษ)
Budapest network map (including tram lines) (pdf)
The GS Tram site - Budapest
Villamosok.hu (อังกฤษ)
Trams of Hungary
วิกิมีเดียคอมมอนส์มีสื่อเกี่ยวกับ รถรางในบูดาเปสต์
ยุทธการที่ตึปเปิล

ยุทธการที่ตึปเปิล (เดนมาร์ก: Slaget ved Dybbøl; เยอรมัน: Erstürmung der Düppeler Schanzen) เป็นหนึ่งในการรบที่สำคัญของสงครามชเลสวิชครั้งที่สอง การสู้รบระหว่างเดนมาร์กและปรัสเซีย การสู้รบได้ดำเนินในช่วงเช้าของวันที่ 18 เมษายน ค.ศ. 1864 ภายหลังจากการปิดล้อมซึ่งเริ่มต้นในวันที่ 2 เมษายน เดนมาร์กประสบความพ่ายแพ้อย่างย่อยยับ - พร้อมด้วยปรัสเซียเข้ายึดเกาะเอซ (Als) ในท้ายที่สุดก็ได้ตัดสินผลลัพธ์ของสงคราม ได้บีบบังคับให้เดนมาร์กยอมยกดินแดนดัชชีชเลสวิช-ฮ็อลชไตน์
ข้อมูล

Tom Buk-Swienty (2016)  1864: The Forgotten War That Shaped Modern Europe (Profile Books) ISBN 978-1781252765
Nick Svendsen (2010) First Schleswig-Holstein War 1848 (Helion and Company)  ISBN 978-1906033446
แหล่งข้อมูลอื่น

Battle of Dybbøl  (Military History of Denmark)
Military History of Denmark – Account of the operations of the Ironclad "Rolf Krake" at Dybbøl (ในภาษาอังกฤษ)
Map of Battle of Dybbøl (ในภาษาอังกฤษ)
Table of Danish army losses at Battle of Dybbøl (ในภาษาเดนมาร์ก)
Krigen i 1864 (ในภาษาเดนมาร์ก)
Article on the war of 1864 (ในภาษาเดนมาร์ก)
AM II, 185 AMS "Düppeler Sturmmarsch" YouTube
Heeresmusikkorps 2 - Düppeler Schanzenmarsch 2010  YouTube
54°54′25″N 9°45′29″E﻿ / ﻿54.90694°N 9.75806°E﻿ / 54.90694; 9.75806
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
รถไฟใต้ดินปราก สายซี

สถานีฮาแย
รถไฟใต้ดินปราก สายซี (เช็ก: Linka C) เป็นสายรถไฟใต้ดินในกรุงปราก ประเทศเช็กเกีย แนวเส้นทางวางตัวในแนวเหนือหัว เป็นสายที่เก่าแก่และมีผู้โดยสารมาใช้งานมากที่สุด เปิดให้บริการในปี ค.ศ. 1974 ปัจจุบันมีผู้โดยสาร 26,900 ต่อชั่วโมง มีระยะทาง 22.41 กิโลเมตร (13.92 ไมล์) จำนวน 20 สถานี ใช้เวลาในการเดินทาง 35 นาที
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รถไฟใต้ดินปราก สายซี
รถไฟใต้ดินปราก สายบี

สถานีซลิชีน
รถไฟใต้ดินปราก สายบี (เช็ก: Linka B) หรือ สายสีเหลือง เป็นสายรถไฟใต้ดินในกรุงปราก ประเทศเช็กเกีย เปิดใช้งานลำดับที่ 3 เปิดใช้งานส่วนแรกใน ค.ศ. 1985 และเปิดส่วนต่อขยายเรื่อยมาในช่วงคริสต์ทศวรรษ 1990 ปัจจุบันเป็นสายยาวสุดในปราก มี 24 สถานี ระยะทาง 25.6 กิโลเมตร (15.9 ไมล์)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รถไฟใต้ดินปราก สายบี
M. Peralta เก็บถาวร 2007-12-24 ที่ archive.today - Undergraduate research project. Includes a collection of statistical data for transect B (yellow line) on total entrances, and connecting bus & tram routes for each metro hub.
รอสกิลด์

รอสกิลด์ (เดนมาร์ก: Roskilde, [ˈʁʌskilə]) เป็นเมืองสำคัญในเทศบาลรอสกิลด์ ตั้งอยู่บนเกาะเชลลันด์ ประเทศเดนมาร์ก ตั้งอยู่ตรงปากทางเข้ารอสกิลด์ฟยอร์ด เป็นเมืองโบราณตั้งแต่ในยุคไวกิง เคยเป็นเมืองหลวงของประเทศตั้งแต่คริสต์ศตวรรษที่ 10 ถึง ค.ศ. 1443 เป็นสถานที่ลงนามในสัญญาสงบศึกรอสกิลด์ระหว่างเดนมาร์กกับสวีเดนใน ค.ศ. 1658
ยาลือฮือยึค

| ยาลือฮือยึค |
| --- | --- |
อำเภอ

ที่ตั้งของยาลือฮือยึคในประเทศตุรกี
ยาลือฮือยึคที่ตั้งของยาลือฮือยึคในประเทศตุรกี
พิกัด: 37°18′N 32°05′E﻿ / ﻿37.300°N 32.083°E﻿ / 37.300; 32.083
ประเทศ:  ตุรกี
จังหวัด: คอนยา
การปกครอง
 • นายกเทศมนตรี: Celal Özmen (AKP)
พื้นที่
 • อำเภอ: 93.41 ตร.กม. (36.07 ตร.ไมล์)
ความสูง: 1,094 เมตร (3,589 ฟุต)
ประชากร (2012)
 • เขตเมือง: 1,615 คน
 • อำเภอ: 1,787
 • ความหนาแน่นอำเภอ: 19 คน/ตร.กม. (50 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 42470
รหัสพื้นที่: 0332
ป้ายทะเบียนยานพาหนะ: 42
เว็บไซต์: http://www.yalihuyuk.bel.tr
ยาลือฮือยึค (ตุรกี: Yalıhüyük) เป็นเมืองและอำเภอของจังหวัดคอนยา ภูมิภาคอานาโตเลียกลาง ประเทศตุรกี รายงานจากสำมะโน ค.ศ. 2000 อำเภอนี้มีประชากร 5,575 คน ในจำนวนนี้มี 5,330 คนอาศัยอยู่ในเมืองยาลือฮือยึค
ข้อมูล

Falling Rain Genomics, Inc. "Geographical information on Yalıhüyük, Turkey". สืบค้นเมื่อ 2008-03-25.
แหล่งข้อมูลอื่น

District municipality's official website (ในภาษาตุรกี)
Local news portal of Yalıhüyük (ในภาษาตุรกี)
Local Community portal of Yalıhüyük[ลิงก์เสีย] (ในภาษาตุรกี)
อื่น ๆ

Personality local website (ในภาษาตุรกี)
37°18′13″N 32°05′13″E﻿ / ﻿37.30361°N 32.08694°E﻿ / 37.30361; 32.08694
รอแวญกือ

รอแวญกือ (ยูเครน: Ровеньки́) หรือ โรเวนคี เป็นเมืองเหมืองถ่านหินในแคว้นลูฮันสก์ ประเทศยูเครน ตั้งอยู่ทางทิศใต้-ตะวันออกของประเทศ ใกล้เขตแดนประเทศรัสเซีย เมืองมีประชากร 47,852 คน (ข้อมูล ค.ศ. 2013)
รถไฟใต้ดินปราก สายเอ

สถานีสกัลกา
รถไฟใต้ดินปราก สายเอ (เช็ก: Linka A, สายสีเขียว) เป็นเส้นทางรถไฟใต้ดินในกรุงปราก ประเทศเช็กเกีย เปิดให้บริการเป็นสายที่ 2 ของเมือง โดยเปิดให้บริการส่วนแรกสุดใน ค.ศ. 1978 ทำการก่อสร้างส่วนต่อขยายและเปิดใช้งานเรื่อยมาในช่วงคริสต์ทศวรรษ 1980 ปัจจุบันมีจำนวน 13 สถานี มีระยะทาง 11.0 กิโลเมตร (6.8 ไมล์) และกำลังก่อสร้างอีก 4 สถานี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รถไฟใต้ดินปราก สายเอ
ประเทศมาซิโดเนียเหนือ
ชื่อเรียก

ชื่อของประเทศเกิดขึ้นจากอาณาจักรกรีก Μακεδονία (มาเกโดนีอา)  ตั้งชื่อตามชาวมาซิโดเนียโบราณ ชื่อของพวกเขา Μακεδόνες (มาเกโดเนส) ความหมายคือ "สูง", "เรียว" ซึ่งเหมือนกับคำ μακρός (มาโครส) ความหมาย "ยาว", "สูง" ในภาษากรีกโบราณ "ภูเขา" หรือ "คนสูง" อาจเป็นคำบรรยายชนกลุ่มดังกล่าว อย่างไรก็ตามโรเบิร์ต เอส. บี. บีเคส สนับสนุนว่าคำศัพท์ทั้งสองนี้มีพื้นฐานมาจากต้นกำเนิดของกรีกและไม่สามารถอธิบายได้ในแง่วิทยาหน่วยคำอินโด-ยูโรเปียน
ประวัติศาสตร์

ในสมัยประวัติศาสตร์ มาซิโดเนียเคยตกเป็นเมืองขึ้นของจักรวรรดิโรมัน มาซิโดเนียเป็นชื่อเรียกดินแดนในประวัติศาสตร์ที่มีพื้นที่ครอบคลุมบางส่วนของยูโกสลาเวีย กรีซ และบัลแกเรีย ในระหว่างปี ค.ศ. 1946 - 1949 เกิดสงครามกลางเมืองภายในกรีซ จึงทำให้นายพลตีโตแห่งยูโกสลาเวียประสบความสำเร็จในการเรียกร้องพื้นที่ส่วนหนึ่งของดินแดนมาซิโดเนียมาอยู่ภายใต้การปกครอง โดยเป็นสาธารณรัฐ 1 ใน 6 สาธารณรัฐของยูโกสลาเวีย
ในปี ค.ศ. 1991 สาธารณรัฐสโลวีเนีย และโครเอเชีย และบอสเนีย - เฮอร์เซโกวีนา ได้เคลื่อนไหวแยกตัวเป็นเอกราชจากยูโกสลาเวีย ชาวมาซิโดเนียจึงได้จัดให้มีการลงประชามติเพื่อแยกตัวเป็นเอกราช และได้ประกาศเอกราชจากยูโกสลาเวียเมื่อวันที่ 17 กันยายน ค.ศ. 1991 ซึ่งเป็นการแยกตัวโดยปราศจากการใช้กำลังต่อต้านจากยูโกสลาเวีย ทั้งนี้ อาจเป็นเพราะยูโกสลาเวียกำลังสนับสนุนชาวเซิร์บในการสู้รบในบอสเนีย - เฮอร์เซโกวีนา ประกอบกับในมาซิโดเนียมีประชากรเชื้อสายเซิร์บจำนวนน้อย
ยูโกสลาเวียจึงไม่ต้องการเปิดศึก 2 ด้าน มาซิโดเนียประกาศเอกราชโดยใช้ชื่อประเทศว่า "สาธารณรัฐมาซิโดเนีย" (Republic of Macedonia - ROM) ตามรัฐธรรมนูญ และต่อมาได้สมัครเข้าเป็นสมาชิกองค์การสหประชาชาติภายใต้ชื่อดังกล่าว แต่ได้รับการคัดค้านจากกรีซ โดยให้เหตุผลทางประวัติศาสตร์และดินแดนว่า การใช้ชื่อ Republic of Macedonia เป็นการส่อเจตนารมณ์ที่จะอ้างสิทธิครอบคลุมไปถึงดินแดนมาซิโดเนียส่วนที่อยู่ในกรีซ ในที่สุดคณะมนตรีความมั่นคงแห่งสหประชาชาติได้มีข้อมติที่ 817 (1993) ให้ใช้ชื่อ อดีตสาธาณรัฐยูโกสลาฟแห่งมาซิโดเนีย (Former Yugoslav Republic of Macedonia (FYROM)) ในการอ้างถึงมาซิโดเนียในสหประชาชาติจนกว่าประเทศทั้งสองจะตกลงกันได้ สหประชาชาติได้มีมติเมื่อวันที่ 8 เมษายน ค.ศ. 1993 ประกาศรับรองมาซิโดเนียเข้าเป็นสมาชิกประเทศที่ 181 นอกจากนี้ มาซิโดเนียยังได้เข้าเป็นสมาชิกองค์การระหว่างประเทศอีกหลายองค์การ เช่น FAO, IAEA, IBRD, ICAO, ILO, IMF, OSCE, UNCTAD, UNESCO, UNIDO, WHO เป็นต้น
การเมือง > ระบอบการปกครอง

ระบอบประชาธิปไตย ภายใต้รัฐธรรมนูญซึ่งประกาศใช้เมื่อวันที่ 17 พฤศจิกายน พ.ศ. 2534 โดยมีประธานาธิบดีเป็นประมุขของประเทศ มาจากการเลือกตั้งโดยตรงโดยมีวาระการดำรงตำแหน่ง 5 ปี ประธานาธิบดีคนปัจจุบัน คือ นายสแตวอ แปนดารอฟสกี นายกรัฐมนตรีเป็นหัวหน้ารัฐบาล ดำรงตำแหน่งวาระละ 4 ปี คณะรัฐมนตรีได้รับการเลือกจากเสียงข้างมากในสภาโซบาลจี ซึ่งเป็นสภาเดี่ยว นายกรัฐมนตรีคนปัจจุบัน คือ นายซอรัน ซาแอฟ
การเมือง > กฎหมายและศาล

ศาลมีอำนาจดำเนินการโดยศาลซึ่งอยู่ภายใต้การพิจารณาของศาลฎีกา,ศาลรัฐธรรมนูญ, และสภาตุลาการของพรรครีพับลิกัน
การเมือง > สิทธิมนุษยชน

สาธารณรัฐมาซิโดเนียเหนือเป็นผู้ลงนามอนุสัญญาด้านสิทธิมนุษยชนยุโรปและอนุสัญญาเจนีวาของสหประชาชาติเกี่ยวกับสถานะผู้ลี้ภัยและอนุสัญญาต่อต้านการทรมานและรัฐธรรมนูญรับรองสิทธิมนุษยชนขั้นพื้นฐานต่อพลเมืองชาวมาซิโดเนียเหนือทั้งหมด
แต่ยังคงเป็นปัญหาเกี่ยวกับสิทธิมนุษยชน ตามที่องค์กรสิทธิมนุษยชนในปี 2003 มีการวิสามัญผู้ทีถูกสงสัยว่าฆาตกรรมคุกคามและข่มขู่โดยเจ้าหน้าที่ตำรวจ อย่างไม่เป็นธรรม
การแบ่งเขตการปกครอง

หลังจากที่มีการผ่านกฎหมายใหม่และการเลือกตั้งเมื่อปี พ.ศ. 2548 ได้มีการแบ่งหน้าที่ของรัฐบาลท้องถิ่นระหว่างเทศบาล 78 แห่ง (општини, opštini ออปซตีนิ, เอกพจน์ - општина, opština ออปซตีนา) เมืองหลวงสกอเปีย กครองเป็นกลุ่มเทศบาล 10 แห่ง เรียกรวมกันว่า "นครสกอเปีย" (the City of Skopje)
ภูมิศาสตร์

ในทิศตะวันตกจะเป็นพื้นที่ที่มีภูเขา  ส่วนในทิศตะวันออกจะเป็นพื้นที่ราบ
ภูมิศาสตร์ > ภูมิอากาศ

มาซิโดเนียเหนือมีสภาพภูมิอากาศเปลี่ยนผ่านจากทะเลเมดิเตอร์เรเนียนสู่ทวีป ฤดูร้อนอากาศร้อนและแห้งและฤดูหนาวก็ค่อนข้างหนาวเย็น ปริมาณน้ำฝนเฉลี่ยต่อปีอยู่ที่ 1,700 มม. (66.9 นิ้ว) ในพื้นที่ภูเขาทางตะวันตกถึง 500 มม. (19.7 นิ้ว) ในพื้นที่ภาคตะวันออก มีสามเขตภูมิอากาศที่สำคัญในประเทศ
ภูมิศาสตร์ > อุทยานแห่งชาติ

มาซิโดเนียเหนือประกอบด้วยอุทยานแห่งชาติสามแห่ง คือ:
| ชื่อ | จัดตั้งขึ้น | ขนาด | ภาพ |
| --- | --- | --- | --- |
| อุทยานป่าไม้มาโรโว | 1948 | 731 ตร.กม. |  |
| อุทยานป่าไม้เกริสิก้า | 1958 | 227 ตร.กม. |  |
| อุทยานป่าไม้เพอริสเตอร์ | 1948 | 125 ตร.กม. |  |
ภูมิศาสตร์ > สัตว์ป่า

บทความหลัก: สัตว์ป่าในประเทศมาซิโดเนียเหนือ
สัตว์ป่ามาซิโดเนียมีอยู่มากมายอาทิ เช่น หมี,หมูป่า,หมาป่า,สุนัขจิ้งจอก,กระรอก,เลียงผา และกวาง ลิงซ์ยูเรเชีย พบได้น้อยมากในเทือกเขาทางตะวันตกของมาซิโดเนียในขณะที่กวางสามารถพบได้ในพื้นที่ของ Demir Kapija
ภูมิศาสตร์ > พืชพันธุ์

บทความหลัก: พืชพันธุ์ในประเทศมาซิโดเนียเหนือ
พืชพันธุ์ของประเทศมาซิโดเนียมีประมาณ 210 ตระกูล มี 920 สกุล และประมาณ 3,700 ชนิดของพืช กลุ่มที่อุดมสมบูรณ์มากที่สุดคือไม้ดอกที่มีประมาณ 3,200 ชนิด ตามด้วยมอส 350 สายพันธุ์ และเฟิร์น 42 สายพันธุ์
กองทัพ

บทความหลัก: กองทัพมาซิโดเนียเหนือ
กองทัพแห่งสาธารณรัฐมาซิโดเนียเหนือ เป็นชื่อของกองกำลังติดอาวุธของสาธารณรัฐมาซิโดเนียเหนือ ความรับผิดชอบในการปกป้องอธิปไตยและความสมบูรณ์ของดินแดนมาซิโดเนียเหนือจากต่างชาติที่เป็นศัตรูกองทัพมาซิโดเนียเป็นหน่วยป้องกันที่ประกอบด้วยกองทัพ MIB (Армија) และกองทัพอากาศ (ВоеноВоздухопловство) ตั้งแต่ปีพ.ศ. 2548 กองทัพประกอบด้วยมืออาชีพและทหารอาสาสมัครซึ่งได้รับการแปรเปลี่ยนเป็นกองทัพระดับมืออาชีพที่เข้ากันได้กับมาตรฐาน
เศรษฐกิจ > การท่องเที่ยว

การท่องเที่ยวเป็นส่วนหนึ่งที่สำคัญของเศรษฐกิจของสาธารณรัฐมาซิโดเนียเหนือ แหล่งท่องเที่ยวทางธรรมชาติและวัฒนธรรมมากมายของประเทศทำให้เป็นจุดหมายปลายทางที่น่าสนใจของผู้เข้าชม มีนักท่องเที่ยวประมาณ 700,000 คนต่อปี
บาโทลา, คลาโทโว, มาร็อกโว
ประชากร

| การสำรวจมโนประชากรปี พ> ศ. 2545 |
| --- | --- | --- | --- | --- |

| มาซิโดเนีย | มาซิโดเนีย |    | 64.18% | 64.18% |
| แอลเบเนีย | แอลเบเนีย |    | 25.17% | 25.17% |
| เติร์ก | เติร์ก |    | 3.85% | 3.85% |
| โรมานี | โรมานี |    | 2.66% | 2.66% |
| เซิร์บ | เซิร์บ |    | 1.78% | 1.78% |
| บอสนีแอก | บอสนีแอก |    | 0.84% | 0.84% |
| Vlach | Vlach |    | 0.48% | 0.48% |
| อื่นๆ | อื่นๆ |    | 1.04% | 1.04% |
ข้อมูลจการสำรวจมโนประชากรปี พ.ศ. 2545:
ข้อมูลสำมะโนประชากรล่าสุดจากปี 2545 มีจำนวนประชากร 2,022,547 คน ประมาณการล่าสุดอย่างเป็นทางการจาก 2009 โดยไม่มีการเปลี่ยนแปลงที่สำคัญให้ตัวเลข คือ 2,050,671 ตามข้อมูลสำรวจสำมะโนประชากรครั้งสุดท้ายที่ใหญ่ที่สุดกลุ่มชาติพันธุ์ในประเทศที่มีเชื้อชาติมาซิโดเนีย กลุ่มที่ใหญ่ที่สุดเป็นอันดับสองคือชาวอัลเบเนียที่ปกครองส่วนมากทางตะวันตกเฉียงเหนือของประเทศและถูกเลือกปฏิบัติ
ประชากร > ศาสนา

ศาสนาในมาซิโดเนียเหนือ (2002)
อีสเทิร์นออร์ทอดอกซ์ (64.8%)
อิสลาม (33.3%)
คริสต์ศาสนิกชน (0.4%)
อื่นๆ/ไม่มี (1.5%)
อีสเทิร์นออร์ทอดอกซ์ เป็นนิกายของศาสนาคริสต์ทีมีผู้นับถือในมาซิโดเนียเหนือเป็นอับดับหนึ่ง (64.8) รองมาคือศาสนาอิสลาม (33.3)
โบสถ์เซนต์จอร์จ (ซ้าย) และมัสยิด ŠarenaDžamija (ขว)
ประชากร > ภาษา

| ภาษาในมาซิโดเนียเหนือ ปีค> ศ. 2002 |
| --- | --- | --- | --- | --- |

| ภาษามาซิโดเนีย | ภาษามาซิโดเนีย |    | 66.49% | 66.49% |
| ภาษาแอลเบเนีย | ภาษาแอลเบเนีย |    | 25.1% | 25.1% |
| ภาษาตุรกี | ภาษาตุรกี |    | 3.54% | 3.54% |
| ภาษาโรมานี | ภาษาโรมานี |    | 1.90% | 1.90% |
| ภาษาเซอร์เบีย | ภาษาเซอร์เบีย |    | 1.22% | 1.22% |
| ภาษาบอสเนีย | ภาษาบอสเนีย |    | 0.42% | 0.42% |
| Vlach | Vlach |    | 0.34% | 0.34% |
| อื่น ๆ | อื่น ๆ |    | 0.95% | 0.95% |
ภาษาราชการและภาษาพูดกันอย่างแพร่หลายคือภาษามาซิโดเนียซึ่งอยู่ในสาขาตะวันออกของกลุ่มภาษาสลาฟใต้ รองลงมาจากภาษามาซิโดเนียคือ ภาษาเซอร์เบีย ส่วนใหญ่พูดในทางตอนใต้ของเซอร์เบียและตะวันตกของบัลแกเรีย (และโดยพูดในภาคเหนือและตะวันออกของมาซิโดเนียเหนือ)
ภาษามาซิโดเนียได้รับการจัดประมวลในช่วงหลังสงครามโลกครั้งที่สองและได้สั่งสมประเพณีลายลักษณ์ที่เจริญรุ่งเรือง
วัฒนธรรม

ประเทศมาซิโดเนียเหนือมีมรดกทางวัฒนธรรมที่หลากหลายในด้านศิลปะ สถาปัตยกรรม บทกวี และดนตรี มีสถานที่ทางศาสนาที่มีรอดจากการโจมตีจำนวนมาก เทศกาลกวี ภาพยนตร์ และดนตรีจัดขึ้นเป็นประจำทุกปี ดนตรีมาซิโดเนียได้รับการพัฒนาภายใต้อิทธิพลของดนตรีคริสตจักรไบแซนไทน์ ประเทศมาซิโดเนียเหนือมีภาพไบเซนไทน์ที่ได้รับการเก็บรักษาไว้เป็นจำนวนมากซึ่งส่วนใหญ่มาจากช่วงระหว่างศตวรรษที่ 11 ถึง 16